Ruili Kaw Laika Buk Tsit Nlu Nna Nga Ai Myen Mung Masha ni Hpe Rim Jep Hkrum Nga
Miwa Gumsan mungdan Ruili muklum kaw Aug (23) ya shani kaw nna Laika buk tsit nlu nna Miwa Mungdan kaw shanu nga ai Myen mung masha ni hpe balik ni hte hpyen la ni pawnghpawm nna rim jep nga ai lam na chye lu ai.
Ruili muklum kata laika buk hkyeng hte gawk shap nga ai masha ni, bat mi hta lai nna Motel kata hkan shanu nga ai masha ni hte tara nshang bungli galaw sha, shanu nga ai myen mung masha ni hpe rim nna Myen mung Muse hkran de sakau ai lam, rim ahkyak la ai lam, gumhpraw shawa ai lam ni galaw ai re hpe chye lu ai.
Miwa balik ni hte hpyen la ni kawn lam hkan hkawm nga ai Myen mung masha ni hpe jahkring nna jep ai lam, kani lu sha ai masha ni hpe rim nna htawng bang ai lam, gawk shap nga ai Myen mung masha ni hpe mung yup tung hkan shang chying hka akawk jep ai nga ma ai re hpe chye lu ai.
Ya aten hta Miwa mung de wam chyai ai masha ni, bungli hte hkawm sa ai Myen mung masha ni sadi maja hkawm sa ra ai lam hpe shisawk Pan lawng pan tang madun da ai.
kac_Latn kac_Latn kac_Latn kac_Latn kac_Latn